b'\n_START_ARTICLE_\nJakareb\n_START_SECTION_\nDokazi\n_START_PARAGRAPH_\nJakareb je eden od samo nekaj arheolo\xc5\xa1ko dokazanih vladarjev iz \xc5\xa0tirinajste dinastije. Potrjujeta ga dva njemu pripisana skarabeja, oba neznanega izvora. Eden od njiju je v Egip\xc4\x8danskem muzeju v Berlinu (katalo\xc5\xa1ka \xc5\xa1t. 293/73), drugi pa v Petriejevem muzeju egip\xc4\x8danske arheologije v Londonu (katalo\xc5\xa1ka \xc5\xa1t. 11810)._NEWLINE_Ker je Jakareb faraonovo osebno ime (nomen), ni mogo\xc4\x8de ugotoviti, ali je naveden na Torinskem seznamu kraljev ali ne. Torinski seznam je bil sestavljen v zgodnjem ramze\xc5\xa1kem obdobju in slu\xc5\xbei kot primarni zgodovinski vir za \xc5\xa0tirinajsto dinastijo. Na njem so samo priimki (prenomen) faraonov. Razen tega je dokument fragmentiran, zato bi Jekarebovo ime lahko bilo prav na izgubljenem delu seznama. Oba skarabeja, ki potrjujeta Jakarebov obstoj, sta grobo izdelana, zato je mogo\xc4\x8de, da je Jakareb popa\xc4\x8dena oblika ali razli\xc4\x8dica imena kak\xc5\xa1nega bolj znanga vladarja s tega obdobja.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nJakarebov kronolo\xc5\xa1ki polo\xc5\xbeaj je nezanesljiv. Egiptologa Kim Ryholt in Darrell Baker kljub temu domnevata, da je vladal v \xc5\xa0tirinajsti dinastiji malo pred Jakubherjem. Njuna domneva temelji na serijaciji skarabejev iz drugega vmesnega obdobja Egipta.'